**Мишљење руководиoца пројекта код**

**Министарства просвете, науке и технолошког развоја**

**Молим научнo веће Института за физику**

да покрене поступак за избор Небојше Војновића у звање истраживач сарадник. Небојша Војновић је запослен у Институту за физику од марта 2012. године и ангажован је на пројекту Министарства просвете, науке и технолошког развоја: TР 32024 „Реконфигурабилне, мултибанд и скениране антене на бази метаматеријала за бежичне комуникационе системе и сензоре“ и на пројекту билатералне сарадње са Краљевином Шпанијом PRI-AIBSE-2011-1119 „Реконфигурабилни, мултибанд склопови и антене базирани на иновативном концепту метаматеријала“.

Јануара 2012. године је уписао Докторске студије на Електротехничком факултету Универзитета у Београду на смеру Микроталасна техника и од 10 испита до сада је положио осам.

Небојша Војновић је први аутор на раду који је прихваћен за објављивање у часопису *IEEE Transactions on Antennas and Propagation* категорије М21 (врхунски часопис за антене и простирање), такође је коаутор на раду објављеном у часопису категорије М21 - *IEEE Antennas and Wireless Propagation Letters* и аутор једног рада у домаћем часопису категорије М52. Осим тога, као аутор или коаутор има 6 саопштења на међународним скуповима који су штампани у целини категорије М33 и 8 саопштења на националним конференцијама такође штампаних у целини категорије М63. Такође је један од аутора на 3 техничка решења категорије М85.

Резултати које је остварио Небојша Војновић показују да поседује све неопходне способности за израду докторске дисертације, као и да се активно и успешно бави научно-истраживачким радом. Овим наведеним, он задовољава све неопходне услове Министарства просвете, науке и технолошког развој за стицање звања истраживач сарадник.

С поштовањем,

|  |
| --- |
| Др. Бранка Јокановић, научни саветник  Руководилац пројекта ТР 32024 и PRI-AIBSE-2011-1119 |